CELEX: 62016CN0552
Language: hr
Date: 2016-11-02 00:00:00
Title: Predmet C-552/16: Zahtjev za prethodnu odluku koji je 2. studenoga 2016. uputio Аdministrativen sad Sofia-grad (Bugarska) – „WIND INNOVATION 1” EOOD, u likvidaciji protiv Direktor na Direktsia „Obzhalvane i danachno-osiguritelna praktika” – Sofia

23.1.2017   
            
            
               HR
            
            
               Službeni list Europske unije
            
            
               C 22/9
            
         Zahtjev za prethodnu odluku koji je 2. studenoga 2016. uputio Аdministrativen sad Sofia-grad (Bugarska) – „WIND INNOVATION 1” EOOD, u likvidaciji protiv Direktor na Direktsia „Obzhalvane i danachno-osiguritelna praktika” – Sofia
   (Predmet C-552/16)
   (2017/C 022/14)
   Jezik postupka: bugarski
   
      Sud koji je uputio zahtjev
   
   Аdministrativen sad Sofia-grad
   
      Stranke glavnog postupka
   
   
      Tužitelj:„WIND INNOVATION 1” EOOD, u likvidaciji
   
      Tuženik: Direktor na Direktsia „Obzhalvane i danachno-osiguritelna praktika” – Sofia
   
      Prethodna pitanja
   
   
               1.
            
            
               Treba li članak 176. stavak 2. Direktive 2006/112/ЕZ (1) tumačiti na način da se protivi obveznom brisanju iz registra PDV-a, koje proizlazi iz izmjene ZDDS-a (Zakon o porezu na dodanu vrijednost), koja je stupila na snagu 1. siječnja 2007., u skladu s kojom likvidator, kojeg imenuje sud, više nema mogućnost odlučiti hoće li pravna osoba, koja je prestala postojati na temelju sudske odluke, do brisanja iz registra ostati identificirana u svrhu PDV-a u skladu sa ZDDS-om, a koja umjesto toga određuje prestanak pravne osobe koja obavlja gospodarsku djelatnost, s likvidacijom ili bez nje, kao razlog za obvezno brisanje iz registra obveznika PDV-a?
            
         
               2.
            
            
               Treba li članak 176. stavak 2. Direktive 2006/112 tumačiti na način da se protivi obveznom brisanju iz registra PDV-a, koje proizlazi iz izmjene ZDDS-a (Zakon o porezu na dodanu vrijednost), koja je stupila na snagu 1. siječnja 2007., ako za obveznika nakon obveznog brisanja iz registra obveznika PDV-a postoje uvjeti za ponovnu obaveznu identifikaciju za potrebe PDV-a, da je obveznik stranka važećih ugovora i da izjavi da nije prestao obavljati svoju gospodarsku djelatnost te je obavlja i dalje, i ako porezni obveznik mora stvarno plaćati dugovani porez, koji je bio naplaćen pri obveznom brisanju, zato da bi imao pravo na odbitak ulaznog poreza na raspoloživa sredstva koja su bila oporezovana pri brisanju iz registra te su raspoloživa pri ponovnoj identifikaciji? Ako je obvezno brisanje iz registra u tim okolnostima dopušteno, može li se pravo na odbitak ulaznog poreza na sredstva koja su oporezovana pri brisanju iz registra i koja su raspoloživa pri ponovnoj identifikaciji za potrebe PDV-a, a s kojima osoba provodi ili će provesti oporezive transakcije, uvjetovati stvarnim plaćanjem poreza u državni proračun ili je dopušteno da se porez naplaćen pri brisanju iz registra prebije s iznosom poreznog odbitka, koji se utvrđuje pri ponovnoj identifikaciji za potrebe PDV-a, posebice jer porez mora platiti osoba koja ima pravo na odbitak ulaznog poreza?
            
         
      (1)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL 2006, L 347, str. 1.) (SL, posebno izdanje na hrvatskom jeziku, poglavlje 9., svezak 1., str. 120.).